William Sholto Douglas
Store norske leksikon,Samfunn,Forsvar og sikkerhet,Militære biografier,Internasjonale militære biografier
William Sholto Douglas var en britisk flyoffiser. Han var pilot under første verdenskrig og sjef for den britiske jagerflykommando etter Slaget om Storbritannia.
Under første verdenskrig tjenestegjorde Douglas som pilot, og senere skvadronssjef i det britiske flyvåpen. I 1940 ble Douglas utnevnt til sjef for jagerflykommandoen, og med det ansvar for å bygge opp igjen dets styrke etter en lang kamp mot det tyske flyvåpenet. Han ble i denne stillingen frem til 1942, og ble så sendt til Midtøsten for å lede britiske flystyrker der. I 1944 kom på nytt til England og ledet den såkalte Coastal Command. Etter krigen ble Douglas militærguvernør i den britiskokkuperte sonen av Tyskland. Han tok avskjed i 1948. Les mer i Store norske leksikon Royal Air Force andre verdenskrig